23PES-80

Unión del Pueblo Navarro talde parlamentarioari atxikitako foru parlamentari Iñaki lriarte López jaunaren PES-23-00080 galdera dela-eta, honako hau informatu behar dugu: INEk eskainitako kopuruei inolako sinesgarritasunik ikusten al diezue? Harekiko harremanik egon al da, ulertzen saiatzearren zer balizko oker egin ahal izan den lagin-hautaketan, edo bestela, okerreko datuak VII. Inkesta Soziolinguistikoan eskainitakoak ote diren?

Bi inkesta dira, helburu eta metodologia desberdinekin egindakoak:

INEren ECEPOV inkesta orokor bat da, erantzuna eman nahi diena, lehenik eta behin, Europako erroldei buruzko erregelamenduan –Europako Parlamentuaren eta Kontseiluaren 2008ko uztailaren 9ko 763/2008 (EB) Erregelamendua, populazio- eta etxebizitza-erroldei buruzkoa– zehaztutako betebeharreko galderei eta modu osagarrian informazioa jasotzen duena mugikortasun pendularrari, migrazioei eta bizitoki aldaketei, ahaidetza-harremanei, hizkuntzen ezagutza eta erabilera eta etxeko lanetan parte hartzea, besteak beste.

Aldiz, VII. Inkesta Soziolinguistikoaren helburua da aldizkako datuak eskuratzea gai hauei buruz: euskararen ezagutza, erabilera eta transmisioa, eta hizkuntzarekiko eta hizkuntza sustatzeko politikekiko jarrerak. Estatistika honen laginaren diseinua eta metodologia helburu horietan oinarrituta daude; hori dela eta, eskaintzen dituen estimazioak egokitzat jotzen dira, koherenteak baitira beste iturri estatistiko batzuek emandakoekin.

Nastatek egiaztatu egin ditu aipatzen dituzun aldeak eta horien arrazoiak zeintzuk izan daitezkeen aztertu da. INEri jakinarazi zaizkio, berrikus ditzan, eta eginiko datuen tratamendua aztertzen ari dira, aldatu beharko balitz ere.

Hori guztia jakinarazten dizut, Nafarroako Parlamentuko Erregelamenduaren 14. artikuluan xedatutakoa betez.

Iruñean, 2023ko irailaren 26an

Nafarroako lehendakaria: María Chivite Navascués